**UČNA PRIPRAVA**

|  |
| --- |
| *Učna tema:* **MEDKULTURNOST, SOCIALNE RAZLIKE, INTERNACIONALIZACIJA DOMA, INTERNACIONALIZACIJA KURIKULUMA** |
| *Učna enota:* **Internationalisation at Home: The Story of Fruits** |
| *Učni izidi:*  Udeleženci:  - prepoznajo elemente kulturno neprilagojene prakse v filmu,  - opazujejo in se kritično opredelijo do izbranih elementov animiranega filma s poudarkom na metaforičnih medkulturnih in socialnih prvinah,  - predlagajo izboljšave za učinkovitejše, uspešnejše in bolj interaktivno delo v mednarodno mešani učilnici/predavalnici,  - razmislijo o lastnem delu v učilnici/predavalnici s kulturno/socialno mešanimi učenci/študenti in zapišejo predloge za izboljšave. |
| *Učne oblike:* frontalna, individualna, skupinska |
| *Učne metode:*pogovor, razlaga, demonstracija (film), pisni izdelki |
| *Pripomočki:* animirani film (<https://www.youtube.com/watch?v=UzyerAVW-js&t=1s>), učni list |
| *\*Literatura:*  - priročnik: Internacionalizacija kurikuluma (<https://www.cmepius.si/wp-content/uploads/2014/02/Internacionalizacija-kurikuluma_NET.pdf>),  - izobraževalni video: Internacionalizacija kurikuluma (<https://www.youtube.com/watch?v=jM3xwvDvuLo&t=983s>),  - priročnik: Pisanje in uporaba učnih izidov (<https://www.cmepius.si/wp-content/uploads/2015/06/A-Learning-Outcomes-Book-D-Kennedy.pdf>). |
| **POTEK DELA**  Pred predvajanjem filma se z udeleženci pogovorimo oz. v manjšem obsegu obravnavamo koncept **internacionalizacije doma/internacionalizacije kurikuluma**. Z njimi se pogovorimo tudi o pomenu **priprave učencev/študentov** pred odhodom na izmenjavo v tujino(administrativna/logistična priprava, jezikovno-kulturna in akademska/strokovna priprava) in o vlogi učiteljev pri delu z učenci/študenti v tujem ali mednarodnem okolju.  Institucije običajno učencem/študentom zagotovijo ustrezno organizacijsko pripravo pred njihovim odhodom v tujino, manj pa so učinkovite pri zagotavljanju jezikovno-kulturne in akademsko/strokovne priprave. Tudi učitelji so le redko deležni priložnosti za usposabljanje za delo z mednarodno (in tudi socialno) mešanimi skupinami učencev/študentov, zato ne morejo (pre)poznati in izkoristiti kulturnega in socialnega kapitala učečih se. Najpogosteje so prezrti in neizkoriščeni ravno **vplivi kulture oziroma okolja na stroko in možnosti**, ki jih pri tem ponuja delo v mednarodno mešani predavalnici.  Slednje podpremo z izvedbo delavnice, pri kateri uporabimo animirani film in učni list.  **UVODNA MOTIVACIJA:**   * Pred ogledom filma udeležence na kratko povprašamo, ali imajo kakšne izkušnje s poučevanjem mednarodno/socialno mešanih skupin učencev/študentov in s kakšnimi izzivi se pri tem soočajo (3 min). * Razdelimo učne liste in udeležence pripravimo na ogled filma.   **JEDRNI DEL:**  **Udeležencem najprej razložimo, da je CMEPIUS v sklopu projekta EHEA pripravil didaktični video na temo internacionalizacije doma/internacionalizacije kurikulum (PROMOCIJA!).**   1. Prvi ogled filma:   Udeležence napotimo k pozornemu branju navodil pod točko 1 na učnem listu. Pri tem uporabimo individualno učno obliko. (2 min)  Sledi ogled filma.  Po ogledu nekoliko počakamo, da si udeleženci uredijo misli in na hitro izmenjajo kakšno mnenje. (1 min)     1. Drugi ogled filma:   - Pred ogledom morajo udeleženci elemente iz točke 1 razporediti med člane skupine (skupinsko delo). Vsak član naj bo pozoren le na dodeljene elemente od a) do d). Preverimo, ali je vsem udeležencem jasno, kaj se pričakuje v okviru posameznega elementa. (2 min)  Sledi ogled filma.  - Po ogledu se udeleženci kritično opredelijo do točk. Svoje mnenje nato delijo z drugimi člani skupine. (5 min)   1. Tretji ogled filma:   3.1  - Pred ogledom udeležencem povemo, da morajo biti pozorni, kako bi lahko položaj v »sadni« mednarodni učilnici/predavalnici izboljšali.  - Po ogledu člani skupin predlagajo izboljšave po točkah od a) do d). Pri tem jih posebej opozorimo na **vpliv kulture oziroma okolja na stroko**. (5 min)  3.2  Sledi refleksija po skupinah o lastnem delu učiteljev v učilnici/predavalnici s kulturno/socialno mešanimi skupinami učencev/študentov. Udeleženci zapišejo slabosti, ki jih zaznavajo pri lastnem delu in predlagajo priporočila za izboljšave (lahko tudi izdelava plakatov). (8–10 min)  **ZAKLJUČNI DEL:**  Člani posameznih skupin poročajo ostalim udeležencem o SLABOSTIH in PRIPOROČILIH, ki so jih zapisali v svoji skupini.  **Za zaključek poudarimo**, da učni list vsebuje:  - **Spletni naslov (URL) animiranega filma**, ki ga najdejo na servisu YouTube -oziroma na spletni strani CMEPIUS, kjer se nahajata tudi **učni list in učna priprava.**    *Udeležence spodbudimo, da delavnico z animiranim filmom izvedejo tudi med svojimi kolegi/študenti/učenci itn. Če pa kdo morda želi pridobiti več informacij oz. bolje spoznati koncept internacionalizacije doma in internacionaliziranega kurikuluma, lahko na spletni strani najde še:*  *- izobraževalni video posnetek z naslovom Internacionalizacija kurikuluma in*  *- priročnik za visokošolske učitelje in podporno osebje z naslovom »Internacionalizacija kurikuluma«.* |